Дадатак 17

АСАБЛІВАСЦІ АРГАНІЗАЦЫІ АДУКАЦЫЙНАГА
ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА 
«АСНОВЫ БЯСПЕКІ ЖЫЦЦЯДЗЕЙНАСЦІ»

1. Рэалізацыя выхаваўчага патэнцыялу 
Рэалізацыя ў адукацыйным працэсе выхаваўчага патэнцыялу вучэбнага прадмета «Асновы бяспекі жыццядзейнасці» будзе садзейнічаць:
прапагандзе дасягненняў Рэспублікі Беларусь у галіне бяспекі, у тым ліку ў ваеннай, эканамічнай, інфармацыйнай і харчовай сферах; 
выхаванню патрыятызму – развіццю пачуцця любові да Радзімы, гатоўнасці да яе абароны і імкненню служыць яе інтарэсам;
фарміраванню культуры бяспечнай жыццядзейнасці: усведамленню каштоўнасці чалавечага жыцця, прадбачанні небяспечных сітуацый, валоданню базавымі правіламі паводзін у надзвычайных умовах;
развіццю адказных адносін да асабістай і грамадскай бяспекі, умацаванню і захаванню ўласнага здароўя і здароўя навакольных; 
выпрацоўцы грамадзянскасці і маральных якасцей: дысцыплінаванасці, мужнасці, адказнасці за ўчынкі, якія здзяйсняюцца, прынятыя рашэнні і іх наступствы; павагі да норм бяспечнага суіснавання;
знаёмству з такімі прафесіямі, як інспектар ДАІ, рэгуліроўшчык, пажарны-ратавальнік, вадалаз, матарыст-рулявы ратавальных катараў і іншымі, дзейнасць якіх звязана з аказаннем дапамогі тым, хто ў ёй мае патрэбу.
На занятках рэкамендуецца ўдзяляць увагу прапагандзе работы службаў, якія дапамагаюць грамадзянам захоўваць жыццё і маёмасць: пажарнай службы Рэспублікі Беларусь, якой кіруе Міністэрства па надзвычайных сітуацыях Рэспублікі Беларусь (МНС); Дзяржаўнай аўтамабільнай інспекцыі (ДАІ) Міністэрства ўнутраных спраў Рэспублікі Беларусь, якая ахоўвае грамадскі парадак, забяспечвае бяспеку дарожнага руху, грамадскую, асабістую бяспеку беларусаў і іх маёмасці. Варта інфармаваць пра тое, што ў жыцці краіны, у рабоце МНС, ДАІ і іншых структур прымаюць актыўны ўдзел беларускія жанчыны. Так, у год беларускай жанчыны рэалізоўваецца праект «Жанчыны МНС. Прафесія добрых спраў», прысвечаны жанчынам, якія штодзённай працай дэманструюць адказнасць і бясконцую гатоўнасць служыць роднай краіне.
Звяртаем увагу, што пры правядзенні вучэбных заняткаў па асновах бяспекі жыццядзейнасці неабходна выкарыстоўваць эфектыўныя формы ўзаемадзеяння з:
раённымі (гарадскімі) аддзеламі ўнутраных спраў, работнікамі праваахоўных органаў; 
[bookmark: _Hlk175298858]раённымі (гарадскімі) аддзеламі па надзвычайных сітуацыях, рэгіянальнымі аддзяленнямі грамадскага аб’яднання «Беларуская маладзёжная грамадская арганізацыя ратавальнікаў-пажарных»; 
Рэспубліканскім дзяржаўна-грамадскім аб’яднаннем «Беларускае рэспубліканскае таварыства ратавання на водах» (АСВОД);
Рэспубліканскім дзяржаўна-грамадскім аб’яднаннем «Беларускае добраахвотнае пажарнае таварыства» і яго структурнымі падраздзяленнямі;
арганізацыямі і ўстановамі аховы здароўя.
2. Вучэбныя выданні
Да 2026/2027 навучальнага года падрыхтаваны новыя вучэбныя выданні для вучняў: 
Аброськина, Т. Ю. Основы безопасности жизнедеятельности : учеб. пособие для 4 класса учреждений образования, реализующих образовательные программы общего среднего образования, с русским языком обучения и воспитания / Т. Ю. Аброськина, Л. Ф. Кузнецова, Л. А. Одновол. – Минск : Адукацыя і выхаванне, 2026.
Аброськіна, Т. Ю. Асновы бяспекі жыццядзейнасці : вучэб. дапаможнік для 4 класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання / Т. Ю. Аброськіна, Л. А. Аднавол, Л. Ф. Кузняцова. – Мінск : Адукацыя і выхаванне, 2026.
У вучэбных дапаможніках:
вучэбны матэрыял згрупаваны ў чатыры раздзелы: «Асабістая і калектыўная бяспека. Правілы дарожнага руху», «Абарона ад надзвычайных сітуацый. Пажарная бяспека», «Навакольнае асяроддзе і бяспека», «Здаровы лад жыцця»;
кожны раздзел выдзелены шмуцтытулам, дзе прадстаўлены мэты і задачы (пра што вучні даведаюцца і чаму навучацца ў працэсе асваення зместу раздзела), і каляровай афарбоўкай старонак;
вучэбныя тэмы завяршаюцца рубрыкай «Падвядзём вынікі», у якую ўваходзяць у сціслым відзе асноўныя (ключавыя) палажэнні тэм, і рубрыкай «Праверце сябе» з пытаннямі і заданнямі, якія дазваляюць ажыццяўляць самакантроль па тэмах;
прадстаўлена сістэма паняццяў, азначэнняў, правілаў для фарміравання ў вучняў вопыту бяспечных паводзін;
прапаноўваюцца мадэлі рэальных аб’ектаў, працэсаў або з’яў, сітуацыйныя задачы для іх аналізу, прагназавання паводзін, праектавання ўчынкаў і навучання; 
уведзена рубрыка «Абмяркуем з бацькамі», змест якой служыць інструментам апасродкаванага ўзаемадзеяння з бацькамі праз удзел у выкананні заданняў.
Да 2026/2027 навучальнага года падрыхтаваны новыя выданні для настаўнікаў:
Аброськина, Т. Ю. Основы безопасности жизнедеятельности в 4 классе : учеб.-метод. пособие для учителей учреждений образования, реализующих образовательные программы общего среднего образования, с русским языком обучения и воспитания / Т. Ю. Аброськина [и др.]. – Минск : Адукацыя і выхаванне, 2026.
Аброськіна, Т. Ю. Асновы бяспекі жыццядзейнасці ў 4 класе : вучэб.-метад. дапаможнік для настаўнікаў устаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання / Т. Ю. Аброськіна [і інш.]. – Мінск : Адукацыя і выхаванне, 2026.
3. Асобныя аспекты арганізацыі адукацыйнага працэсу
Навучанне вучняў асновам бяспекі жыццядзейнасці, згодна з тыпавым вучэбным планам агульнай сярэдняй адукацыі, зацверджаным пастановай Міністэрства адукацыі Рэспублікі Беларусь, ажыццяўляецца ў ІІ–V класах – на вучэбных занятках па вучэбным прадмеце «Асновы бяспекі жыццядзейнасці», у VІ–VІІІ класах – на факультатыўных занятках.
Пры арганізацыі адукацыйнага працэсу па вучэбным прадмеце «Асновы бяспекі жыццядзейнасці» настаўнік абавязаны кіравацца патрабаваннямі вучэбных праграм, на аснове якіх ён распрацоўвае каляндарна-тэматычнае і паўрочнае планаванне з улікам рэальных умоў навучання і выхавання ў канкрэтным класе. Вучэбна-метадычнае забеспячэнне па вучэбным прадмеце, якое выкарыстоўваецца настаўнікам, павінна быць накіравана на дасягненне адукацыйных вынікаў, зафіксаваных у вучэбных праграмах.  
У вучэбных праграмах змяшчаюцца пералікі тэрмінаў і паняццяў, якія падлягаюць абавязковаму засваенню, а таксама патрабаванні да адукацыйных вынікаў вучняў. Не дапускаецца прад’яўленне да вучняў патрабаванняў, якія не прадугледжаны вучэбнымі праграмамі. 
Ва ўстановах агульнай сярэдняй адукацыі, размешчаных на тэрыторыі радыяцыйнага забруджвання, дадаткова праводзяцца заняткі па радыяцыйнай бяспецы ў рамках вучэбнай праграмы факультатыўных заняткаў «Асновы радыяцыйнай бяспекі» для I–IX класаў, зацверджанай пастановай Міністэрства адукацыі Рэспублікі Беларусь ад 15.07.2020 № 198. Вучэбная праграма разлічана на 16 гадзін у I–IV класах (па 4 гадзіны на год у кожным класе) і на 40 гадзін у V–IX класах (па 8 гадзін у кожным класе). Заняткі па радыяцыйнай бяспецы запісваюцца ў класным журнале на асобнай старонцы. 
Вучэбная праграма факультатыўных заняткаў «Асновы радыяцыйнай бяспекі» размешчана на нацыянальным адукацыйным партале: 
https://adu.by/ Галоўная / Агульная сярэдняя адукацыя. 2026/2027 навучальны год / Вучэбныя прадметы. I–IV класы / Асновы бяспекі жыццядзейнасці;
https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Асновы бяспекі жыццядзейнасці.
Пры падрыхтоўцы і правядзенні факультатыўных заняткаў «Асновы радыяцыйнай бяспекі» ў I–IV класах рэкамендуецца выкарыстоўваць матэрыялы інфармацыйных зборнікаў па асновах радыяцыйнай бяспекі для дзяцей малодшага школьнага ўзросту «Кропелька» (размешчаны ў глабальнай сетцы Інтэрнэт па адрасе: https://rbic.mchs.gov.by/biblioteka/detskiy-zhurnal-po-osnovam-radiatsionnoy-bezopasnosti-kapelka/?ysclid=mrm34jgzza253142628). 
З мэтай фарміравання ў вучняў ведаў і кампетэнцый аб радыяцыйнай абстаноўцы на забруджанай радыенуклідамі тэрыторыі і тэндэнцыях яе паляпшэння пры правядзенні факультатыўных заняткаў «Асновы радыяцыйнай бяспекі» з вучнямі VII–IX класаў рэкамендуецца выкарыстоўваць інфармацыйныя матэрыялы аб бягучай радыяцыйнай абстаноўцы, выніках радыяцыйнага кантролю і маніторынгу населеных пунктаў, размешчаных на тэрыторыі радыеактыўнага забруджвання, мерапрыемствах па радыяцыйнай абароне насельніцтва і забеспячэнні ўстойлівага сацыяльна-эканамічнага развіцця рэгіёнаў.
Матэрыялы па пытаннях радыяцыйнай бяспекі для вучняў V–IX класаў размешчаны:
на сайце МНС у раздзеле «Навучанне насельніцтва» (https://mchs.gov.by/ Цэнтр бяспекі МНС / Навучанне насельніцтва);
на сайце Дзяржатамнагляду ў раздзеле «Веды для кожнага» (https://gosatomnadzor.mchs.gov.by/ Галоўная / Веды для кожнага).
З мэтай фарміравання ў вучняў самазахоўных і адказных паводзін неабходна на вучэбных занятках па вучэбным прадмеце «Асновы бяспекі жыццядзейнасці» і на аднайменных факультатыўных занятках акцэнтаваць увагу на няўхільным выкананні Правіл дарожнага руху (далей – ПДР).
Звяртаем увагу, што 4 жніўня 2025 г. Кіраўнік дзяржавы падпісаў Указ № 295, якім карэкціруюцца асобныя палажэнні ПДР, у тым ліку якія тычацца правіл выкарыстання сродкаў персанальнай мабільнасці. Інфармацыя аб карэкціроўках ПДР, а таксама метадычныя рэкамендацыі для педагагічных работнікаў для арганізацыі вывучэння ва ўстановах агульнай сярэдняй адукацыі палажэнняў Правіл дарожнага руху ў частцы выкарыстання веласіпедаў і сродкаў персанальнай мабільнасці з улікам змяненняў, якія ўступілі ў сілу з 01.09.2025, размешчаны на нацыянальным адукацыйным партале:
https://adu.by/ Галоўная / Агульная сярэдняя адукацыя. 2026/2027 навучальны год / Вучэбныя прадметы. I–IV класы / Асновы бяспекі жыццядзейнасці;
https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Асновы бяспекі жыццядзейнасці.
Названыя змены, унесеныя ў ПДР, адлюстраваны ў вучэбных дапаможніках «Асновы бяспекі жыццядзейнасці» для вучняў III і 
IV класаў.
[bookmark: _GoBack]Вучэбны прадмет «Асновы бяспекі жыццядзейнасці» прадугледжвае такую актыўную форму вучэбнай дзейнасці, як экскурсія. Рэкамендуецца арганізаваць экскурсіі ў музеі пажарнага і аварыйна-ратавальнай справы, якія ёсць у Мінску, Брэсце, Гомелі, Гродне, Магілёве; у Музей агню пры Мінскім гарадскім упраўленні МНС.
Ацэнка вынікаў вучэбнай дзейнасці вучняў па вучэбным прадмеце «Асновы бяспекі жыццядзейнасці» ў ІІ–ІV класах ажыццяўляецца на змястоўна-ацэначнай аснове без выстаўлення адзнак. Дыягностыка засваення вучэбнага матэрыялу для наступнай своечасовай ліквідацыі прабелаў у засваенні ведаў вучнямі праводзіцца ў розных формах: тэставая работа, віктарына, рашэнне сітуацыйных задач і іншае.
Прамежкавая атэстацыя па вучэбным прадмеце «Асновы бяспекі жыццядзейнасці» ў II–IV класах праводзіцца за паўгоддзе. Дапускаецца правядзенне прамежкавай атэстацыі за чвэрць. 
У адпаведнасці з Правіламі правядзення атэстацыі вучняў пры засваенні зместу адукацыйных праграм агульнай сярэдняй адукацыі, зацверджанымі пастановай Міністэрства адукацыі Рэспублікі Беларусь ад 11.07.2022 № 184 (глава 2, пункты 15, 18, 22), пры правядзенні бягучай, прамежкавай атэстацыі, атэстацыі вучняў па выніках навучальнага года па вучэбным прадмеце «Асновы бяспекі жыццядзейнасці» ў II–IV класах выкарыстоўваюцца запісы «засвоіў(ла)», «не засвоіў(ла)», у V класе вучням выстаўляюцца адзнакі «залічана», «не залічана».
[bookmark: _Hlk197362487]Паводле меркавання настаўніка, вучні могуць весці адзін рабочы сшытак у клетку (для запісаў на ўроку).
Дамашнія заданні па вучэбным прадмеце «Асновы бяспекі жыццядзейнасці» не прадугледжаны.

